Sewwa qiegħed jagħmel Mario de Marco jemfasizza fuq il-ħatra ta' Shiv Nair bħala konsulent ta' Joseph Muscat u l-Gvern tiegħu. Shiv Nair hu fuq il-black list tal-Bank Dinji minħabba l-korruzzjoni. Ma nafx x'għandu dan il-pajjiż tagħna donnu hu kalamita għal min ikun fuq il-black list tal-Bank Dinji. Xi snin ilu meta allura Mario de Marco kien fil-Kabinett ta' Lawrence Gonzi kellna kumpanija li kienet inħatret biex tagħti pariri lill-Awtoritá dwar ir-Riżorsi (ta' Malta) u tal-Enemalta. Din ukoll kienet fuq il-black list tal-Bank Dinji minħabba korruzzjoni. Jisimha Il-minuti tal-Kabinett huma sigrieti u allura ma nafx min kienu dawk il-Ministri u s-Segretarji Parlamentari li kienu oggezzjonaw għall-ħatra tal-Lahmeyer International. Tajba din. Donnu meta l-Membri Parlamentari Maltin ikunu fil-Gvern donnhom ma jaraw xejn ħażin fil-black list tal-Bank Dinji. Imbagħad mill-Opposizzjoni qiesu jinfetħulhom għajnejhom! Jew dawk li l-Bank Dinji jqieshom korrotti jiġru warajna!
Il-konsulenti meqjusa korrotti